20. 10. 79 De Europæiske Fællesskabers Tidende Nr. L 264/7 RÅDETS FORORDNING (EØF) Nr. 2300/79 af 16. oktober 1979 om ekstraordinær bistand i form af svinekød til republikken Malta RÅDET FOR DE EUROPÆISKE FÆLLESSKABER HAR — under henvisning til traktaten om oprettelse af Det europæiske økonomiske Fællesskab, særlig artikel 43 og 235, under henvisning til forslag fra Kommissionen, under henvisning til udtalelse fra Europa-Parlamen- tet (1), og ud fra følgende betragtninger : Republikken Malta har til Fællesskabet fremsat en anmodning om ekstraordinær bistand i form af svine- kød ; de behov, der er opstået i landet, især som følge af den svinepest epizooti, som for nylig har ødelagt dets svine- bestand, berettiger til en sådan bistand ; Fællesskabet har taget initiativer til med finansiel bi- stand at bidrage til planen for udryddelse af afrikansk svinepest på Malta ; de forhold, der ligger til grund for ydelsen af denne bistand, gør, at aktionen først kan gennemføres, når nedslagtningen af svinene, fjernelsen af svinekødet og bekæmpelsen af smittefaren på bedrifter, slagterier og kødoplagringslokaler på det maltesiske område er fore- taget ; de mængder svinekød, der tildeles under denne bi- stand, bør af hensyn til den nuværende disponibilitet i Fællesskabet købes på Fællesskabets marked ; indkøb og transport af varerne bør ske til de billigste priser ; der bør derfor fastsættes en licitationsproce- dure ; denne bistand er ekstraordinær, og forordningerne om den fælles markedsordning for svinekød fastsætter ikke nogen licitationsprocedure på dette område ; der- for bør modtagerlandet i henhold til betingelser, der fastsættes af Kommissionen, selv tilrettelægge køb og transport af varerne ; iværksættelsen af en sådan aktion kan bidrage til at vir- keliggøre Fællesskabets mål; (!) Udtagelse afgivet den 28. 9. 1979 (endnu ikke offentlig- gjort i EFT). UDSTEDT FØLGENDE FORORDNING : Artikel 1 Der ydes republikken Malta med henblik på konsum på stedet en ekstraordinær bistand i form af 2500 tons svinekød i hele eller halve kroppe uden hoveder, tæer eller flomme af en kvalitet, der ikke er ringere end kvalitetsklasse II i Fællesskabets handelsskema for kroppe af svin til en enhedspris, som ikke er højere end gennemsnitsprisen på referencemarkederne for denne kvalitetsklasse II, og som om nødvendigt tilpas- ses med et beløb, der afhænger af produktets præsenta- tion og afsætningssted. Artikel 2 Den i artikel 1 omhandlede ekstraordinære bistand til- vejebringes af modtagerlandet på Fællesskabets mar- ked ved licitation. Kommissionen fastsætter de nød- vendige betingelser for licitationen og for modtagerlan- dets anvendelse af denne bistand. Artikel 3 Bistanden kan iværksættes, så snart der på Malta er opnået tilfredsstillende sundhedsforhold med hensyn til: — nedslagtning af svinene ; — fjernelse af alle former for kød fra dyr af svinera- cen samt alle varer fremstillet af svinekød, af kon-  serves i steriliserede dåser ; — rengøring, desinficering, udryddelse af insekter og rotter på bedrifterne og på alle de steder, der kan have været udsat for smitte fra svin eller svinekød samt fra produkter fremstillet af svinekød. Artikel 4 Der anvendes ingen restitutioner for de varer, der leve- res som bistand til denne forordning.